《溪居古榕甚佳未尝有所赋得柞山诗卷借奇字韵戏成一首》
宋代·林希逸

古树婆娑谁手种，有藤缠络似髯垂。但看窗草求溪意，自觉庭楸欠愈诗。

才拙岂能酬郢曲，心降但合靡齐旗。吟渠却羡公家柞，短韵长篇句句奇。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。